Ләкин Башҡортостан менән генә сикләнмәй кес кәй һәм йәш бейеүселәр, Сочи ҡалаһындағы “Бейеү орбитаһы” конкурсында танылыу алып, 1-се (өлкән төркөм), 2-се (урта төркөм) урын яулап ҡайтты. Ә яңыраҡ ҡына Мәскәү ҡалаһында үткәрелгән “Баш ҡала балалары” халыҡ-ара бейеү конкурсында, шулай уҡ еңеү яулап, илебеҙҙең баш ҡалаһын гөрләтте. Өлкән төркөмдә шөғөлләнеүсе балалар – беренсе урын, уртаса һәм кескәй төркөм икенсе урын яулаһа, кескәйҙәр араһынан Диләрә Шәрәфетдинова – икенсе урын, Айбулат Мансуров – өсөнсө урынға лайыҡ булды.